วิชาญ มีนชัยนันท์

วิชาญ มีนชัยนันท์ (เกิด 24 กรกฎาคม พ.ศ. 2503) เป็นนักการเมืองชาวไทย อดีตรัฐมนตรีช่วยว่าการกระทรวงสาธารณสุข ในรัฐบาลสมัคร สุนทรเวช และสมชาย วงศ์สวัสดิ์ อดีตสมาชิกสภาผู้แทนราษฎรกรุงเทพมหานคร อดีตรองหัวหน้าพรรคเพื่อไทย อดีตสมาชิกสภากรุงเทพมหานคร เขตมีนบุรี

 ประวัติ 
วิชาญ เกิดเมื่อวันที่ 24 กรกฎาคม พ.ศ. 2503 ที่เขตมีนบุรี (อำเภอมีนบุรีของจังหวัดพระนครในขณะนั้น) เป็นบุตรนายไพฑูรย์ กับนางสุพัตรา มีนชัยนันท์ เป็นหลานสุธี มีนชัยนันท์ มหาเศรษฐีที่ดินมูลค่าหลายหมื่นล้านบาทของประเทศไทย ผู้นำชุมชนชาวไทยเชื้อสายจีน คหบดีเมืองมีนบุรี ประธานมูลนิธิกู้ภัยร่มไทร และประธานกิตติมศักดิ์ผู้ทรงเกียรติถาวรหอการค้าไทย-จีนhttps://www.thaicc.org/presidents/ดร-สุธี-มีนชัยนันท์/?lang=th เป็นพี่ชายวิรัตน์ มีนชัยนันท์ ประธานสภากรุงเทพมหานคร คนที่ 22 และสมาชิกสภากรุงเทพมหานคร เขตมีนบุรี และเป็นลุงศุภณัฐ มีนชัยนันท์ สมาชิกสภาผู้แทนราษฎรกรุงเทพมหานคร เขต 9 พรรคประชาชน และมีลูกสาวคือ ขวัญจิรา มีนชัยนันท์  ว่าที่ผู้สมัครสส.เขต มีนบุรี

 การศึกษา 
 ปริญญาโท - รัฐศาสตรมหาบัณฑิต คณะรัฐศาสตร์ มหาวิทยาลัยธรรมศาสตร์
 ปริญญาตรี - ศิลปศาสตรบัณฑิต คณะวิทยาการจัดการ เอกบริหารทั่วไป มหาวิทยาลัยราชภัฏราชนครินทร์ จังหวัดฉะเชิงเทรา
 ระดับมัธยมศึกษา - โรงเรียนเทพลีลา กรุงเทพมหานคร
 ประกาศนียบัตรหลักสูตรสถาบันพระปกเกล้า รุ่น 7 (ป.ป.ร.7)
 ประกาศนียบัตรหลักสูตรการจัดการมหานคร มหาวิทยาลัยธรรมศาสตร์

 เข้าสู่งานการเมือง 
วิชาญเริ่มเข้าสู่การเมืองในระดับท้องถิ่น โดยรับตำแหน่งสมาชิกสภาเขตมีนบุรี สังกัดพรรคประชาธิปัตย์ ระหว่างปี พ.ศ. 2528 - 2532 จนกระทั่งปี พ.ศ. 2537 ได้รับเลือกเป็นสมาชิกสภากรุงเทพมหานคร (สก.) เขตมีนบุรี 2 สมัยซ้อน (คะแนนสูงสุดในกรุงเทพฯ) และได้ดำรงตำแหน่งรองประธานสภากรุงเทพมหานคร คนที่ 1 ในปี พ.ศ. 2541 ภายหลังได้รับเลือกตั้งเป็นสมาชิกสภาผู้แทนราษฎร เขตมีนบุรีถึง 4 สมัย

พ.ศ. 2544 วิชาญลงสมัครรับเลือกตั้งสมาชิกสภาผู้แทนราษฎร กรุงเทพมหานคร เขต 26 (เขตมีนบุรี-เขตคลองสามวา) ในนามพรรคไทยรักไทย และได้รับเลือกให้เป็น สส.กทม. สมัยแรก 

พ.ศ. 2548 ได้รับเลือกให้เป็น สส.กทม. เขตมีนบุรี สมัยที่ 2 และได้ทำหน้าที่ผู้ช่วยเลขานุการรัฐมนตรีว่าการกระทรวงศึกษาธิการ  

พ.ศ. 2550 วิชาญได้รับเลือกเป็น สส.กทม. เขต มีนบุรี สมัยที่ 3 และได้รับแต่งตั้งให้ดำรงตำแหน่งรัฐมนตรีช่วยว่าการกระทรวงสาธารณสุข ในสมัยสมัคร สุนทรเวช และ สมชาย วงศ์สวัสดิ์ พรรคพลังประชาชน รวมทั้งรับตำแหน่ง รักษาการรัฐมนตรีว่าการกระทรวงสาธารณสุข แทนไชยา สะสมทรัพย์ เนื่องจากไชยาถูกศาลตัดสินให้พ้นจากความเป็นรัฐมนตรี กรณีปิดบังบัญชีทรัพย์สินและหนี้สินของภรรยา 

พ.ศ. 2554 วิชาญได้รับเลือกให้เป็น สส.กทม. เขตมีนบุรี สมัยที่ 4 พรรคเพื่อไทย

วิชาญ ดำรงตำแหน่งประธานสมาชิกสภากรุงเทพมหานคร พรรคเพื่อไทย และเมื่อเดือนกันยายน พ.ศ. 2553 ได้รับแต่งตั้งเป็นรองหัวหน้าพรรคคณะกรรมการบริหารพรรคเพื่อไทย  แต่ต่อมาในเดือนเมษายน พ.ศ. 2554 ได้ยื่นขอลาออกจากตำแหน่งกรรมการบริหารพรรคเพื่อไทย

 การทำงาน 
 ประสบการณ์ด้านการเมือง 

 รัฐมนตรีช่วยว่าการกระทรวงสาธารณสุข 2 สมัย 

 24 กันยายน พ.ศ. 2551 รัฐมนตรีช่วยว่าการกระทรวงสาธารณสุข ในครม.สมชาย วงศ์สวัสดิ์ นายกรัฐมนตรี (พ้นตำแหน่ง 2 ธันวาคม พ.ศ. 2551)
23 พฤษภาคม พ.ศ. 2551 รัฐมนตรีช่วยว่าการกระทรวงสาธารณสุข ในครม.สมัคร สุนทรเวช นายกรัฐมนตรี (พ้นตำแหน่ง 9 กันยายน พ.ศ. 2551)

 สมาชิกสภาผู้แทนราษฎร (สส.) กรุงเทพมหานคร เขตมีนบุรี 4 สมัย (2544, 2548, 2550, 2554) 

 สมาชิกสภาผู้แทนราษฎร (สส.) กรุงเทพมหานคร เขตมีนบุรี 4 สมัย (2544, 2548, 2550, 2554) 
รองประธานคณะกรรมาธิการวิสามัญพิจารณาร่าง พระราชบัญญัติ งบประมาณรายจ่าย ประจำปีงบประมาณ พ.ศ. ๒๕๕๕
3 กรกฎาคม พ.ศ. 2554 สมาชิกสภาผู้แทนราษฎร กรุงเทพมหานคร เขต 17 สมัยที่4 พรรคเพื่อไทย
14 กันยายน พ.ศ. 2553 รองหัวหน้าพรรคเพื่อไทย (ลาออก เมษายน พ.ศ. 2554) ประธานสมาชิกสภาผู้แทนราษฎรกรุงเทพมหานคร พรรคเพื่อไทย
7 ธันวาคม พ.ศ. 2551 สมาชิกสภาผู้แทนราษฎร กรุงเทพมหานคร พรรคเพื่อไทย (ย้ายพรรค เนื่องจากพรรคพลังประชาชนถูกตัดสินยุบพรรค) และ ประธานสมาชิกสภาผู้แทนราษฎรกรุงเทพมหานคร พรรคเพื่อไทย
23 ธันวาคม พ.ศ. 2550 สมาชิกสภาผู้แทนราษฎร กรุงเทพมหานคร เขต 7 สมัยที่ 3 พรรคพลังประชาชน (102,247 คะแนน)
2 เมษายน พ.ศ. 2549 สมาชิกสภาผู้แทนราษฎร กรุงเทพมหานคร เขต 25 พรรคไทยรักไทย (56,316 คะแนน) (โมฆะ)
22 เมษายน พ.ศ. 2548 ประธานคณะกรรมาธิการการคุ้มครองผู้บริโภค สภาผู้แทนราษฎร
6 กุมภาพันธ์ พ.ศ. 2548 สมาชิกสภาผู้แทนราษฎร กรุงเทพมหานคร เขต26 สมัยที่ 2 พรรคไทยรักไทย (73,744 คะแนน)
พ.ศ. 2547-พ.ศ. 2548 ผู้ช่วยเลขานุการรัฐมนตรีว่าการกระทรวงศึกษาธิการ (นายอารีย์ วงศ์อารยะ)
พ.ศ. 2544-พ.ศ. 2548 รองประธานคณะกรรมาธิการติดตามการบริหารงบประมาณประจำสภาผู้แทนราษฎร
พ.ศ. 2545 คณะกรรมาธิการวิสามัญพิจารณาร่างพระราชบัญญัติ งบประมาณรายจ่ายประจำปีงบประมาณ
6 มกราคม พ.ศ. 2544 สมาชิกสภาผู้แทนราษฎร กรุงเทพมหานคร เขต 26 สมัยที่ 1 พรรคไทยรักไทย (43,274 คะแนน)

สมาชิกสภากรุงเทพมหานคร (ส.ก.) เขตมีนบุรี 2 สมัย (2537-2542)

 พ.ศ. 2542 ประธานคณะอนุกรรมการวิสามัญเพื่อพิจารณางบประมาณของสำนักงาน เขตมีนบุรี, หนองจอก, ลาดกระบัง , คลองสามวา
 ประธานอนุกรรมการยกร่างกฎหมายบริหารส่วนท้องถิ่นกรุงเทพมหานคร
พ.ศ. 2541-พ.ศ. 2542 อนุกรรมการช่วยเหลือประชาชนระดับเขตมีนบุรี
 พ.ศ. 2541-พ.ศ. 2542 ประธานอนุกรรมการพิจารณางบประมาณสำนักระบายน้ำ
5 พฤษภาคม พ.ศ. 2541 รองประธานสภากรุงเทพมหานคร คนที่ 1
26 เมษายน พ.ศ. 2541 สมาชิกสภากรุงเทพมหานคร เขตมีนบุรี สมัยที่ 2 พรรคประชาธิปัตย์
พ.ศ. 2539-พ.ศ. 2540 ประธานคณะทำงานติดตามงบประมาณ กรุงเทพมหานคร
 ประธานคณะอนุกรรมการวิสามัญเพื่อพิจารณางบประมาณของสำนักงาน เขตมีนบุรี, หนองจอก, ลาดกระบัง 1 (2539-2540)
6 มีนาคม พ.ศ. 2537 สมาชิกสภากรุงเทพมหานคร  เขตมีนบุรี สมัยที่ 1 พรรคประชากรไทย

สมาชิกสภาเขต (สข.) เขตมีนบุรี 2 สมัย (2528-2536)

 พ.ศ. 2528-พ.ศ. 2532 ประธานสภาเขตมีนบุรี
21 พฤศจิกายน พ.ศ. 2528 สมาชิกสภา เขตมีนบุรี

 ตำแหน่งหน้าที่ 
 อดีตกรรมการผู้จัดการบริษัท พี วาย วิลล่า จำกัด
 อดีตกรรมการผู้จัดการ บริษัท ธนวงศ์ชัยนันท์ จำกัด

 ประสบการณ์ด้านสังคม 
 ประธานอำนวยการรับเสด็จ สมเด็จพระเทพรัตนราชสุดาฯ สยามบรมราชกุมารี ในพิธียกช่อฟ้าศาลาประดิษฐานพระพุทธสิหิงค์จำลอง ณ วัดใหม่ลำนกแขวก กรุงเทพมหานคร
ประธานคณะทำงาน TO BE NUMBER ONE
อุปนายกสภากรรมการสมาคมฟุตบอลแห่งประเทศไทย ในพระบรมราชูปถัมภ์
 ประธานคณะกรรมการป้องกันอาชญากรรม สน.มีนบุรี
 รองประธานมูลนิธิกู้ภัย ร่มไทร 
 ประธานมูลนิธิคนรักเมืองมีน
 นายกสมาคมครูผู้ปกครองโรงเรียนสตรีเศรษฐบุตรบำเพ็ญ
 นายกสมาคมศิษย์เก่าโรงเรียนเทพลีลา
 กรรมการสมาคมครูผู้ปกครอง โรงเรียนเทพลีลา
 รองประธานคณะกรรมการการศึกษา โรงเรียนเทพลีลา
 อดีตประธานสภาวัฒนธรรมเมืองมีนบุรี 
 อดีตประธานสภาวัฒนธรรมกลุ่มศรีนครินทร์ 
 ประธานจัดงานพิธีเบิกพระเนตรพระพุทธรูปจำลอง, พระพุทธรังสี สวัสดิรังสรรค์ ณ สวนเฉลิมพระเกียรติ ร.9 สำนักงานเขตมีนบุรี 
 ประธานคณะกรรมการจัดงาน 100 ปี จังหวัดมีนบุรี

 ประสบการณ์ด้านการต่างประเทศ 
 การบริหารจัดการระบบ ประเทศอเมริกา 
 มลภาวะ, เตาเผาขยะ เนเธอร์แลนด์, ฟินแลนด์ 
 ด้านการบริหารเมืองนคร คุนหมิง ประเทศจีน 
 การบริหารนคร ประเทศสแกนดิเนเวีย 
 ระบบผังเมือง ออสเตรีย, เยอรมัน 
 การบริหารเมือง ประเทศญี่ปุ่น

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๒, ๑๘ ธันวาคม ๒๕๕๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๒ ตอนที่ ๒๑ ข หน้า ๙, ๓ ธันวาคม ๒๕๔๘

 อ้างอิง 

 แหล่งข้อมูลอื่น 
 http://politicalbase.in.th 
 http://www.parliament.go.th 


หมวดหมู่:บุคคลที่ยังมีชีวิตอยู่
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:สมาชิกสภากรุงเทพมหานคร
หมวดหมู่:บุคคลจากกรุงเทพมหานคร
หมวดหมู่:พรรคประชาธิปัตย์
หมวดหมู่:พรรคประชากรไทย
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลจากโรงเรียนเทพลีลา
หมวดหมู่:บุคคลจากมหาวิทยาลัยราชภัฏราชนครินทร์
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:บุคคลจากมหาวิทยาลัยแคลิฟอร์เนีย เบิร์กลีย์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.